CELEX: 32010D0793
Language: sk
Date: 2010-12-20 00:00:00
Title: 2010/793/EÚ: Rozhodnutie Komisie z  20. decembra 2010 , ktorým sa mení a dopĺňa rozhodnutie 2005/1/ES, ktorým sa schvaľujú metódy klasifikácie jatočne opracovaných tiel ošípaných v Českej republike, pokiaľ ide o obchodnú úpravu takýchto tiel [oznámené pod číslom K(2010) 9187]

21.12.2010   
            
            
               SK
            
            
               Úradný vestník Európskej únie
            
            
               L 336/62
            
         ROZHODNUTIE KOMISIE
   z 20. decembra 2010,
   ktorým sa mení a dopĺňa rozhodnutie 2005/1/ES, ktorým sa schvaľujú metódy klasifikácie jatočne opracovaných tiel ošípaných v Českej republike, pokiaľ ide o obchodnú úpravu takýchto tiel
   [oznámené pod číslom K(2010) 9187]
   (Iba české znenie je autentické)
   (2010/793/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 43 písm. m) v spojení s jeho článkom 4,
   keďže:
   
               (1)
            
            
               Rozhodnutím Komisie 2005/1/ES (2) sa na klasifikáciu jatočne opracovaných tiel ošípaných v Českej republike schválilo šesť metód.
            
         
               (2)
            
            
               Dňa 23. februára 2010 Česká republika požiadala Komisiu o udelenie oprávnenia na obchodnú úpravu jatočných tiel ošípaných, ktorá sa líši od štandardnej úpravy definovanej v bode B.III prvom odseku prílohy V k nariadeniu (ES) č. 1234/2007.
            
         
               (3)
            
            
               Členské štáty môžu v súlade s bodom B.III druhým odsekom prílohy V k nariadeniu (ES) č.1234/2007 získať oprávnenie na obchodnú úpravu jatočných tiel ošípaných, ktorá sa líši od štandardnej úpravy definovanej v prvom odseku uvedeného bodu, v prípadoch, keď sa bežná obchodná prax na ich území líši od uvedenej štandardnej úpravy. Česká republika vo svojej žiadosti špecifikovala, že na jej území je obchodnou praxou, že pri úprave jatočných tiel sa nemusí odstrániť obličkový tuk. Táto úprava, ktorá sa líši od štandardnej úpravy, by sa teda v Českej republike mala povoliť.
            
         
               (4)
            
            
               Táto odlišná úprava by sa s cieľom určiť predbežnú cenu jatočných tiel ošípaných na porovnateľnom základe mala zohľadniť prispôsobením váhy zaznamenanej v takýchto prípadoch vo vzťahu k váhe pri štandardnej úprave.
            
         
               (5)
            
            
               Rozhodnutie 2005/1/ES by sa preto malo zodpovedajúcim spôsobom zmeniť a doplniť.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO ROZHODNUTIE:
   Článok 1
   Do rozhodnutia 2005/1/ES sa vkladá tento článok 1a:
   
      „Článok 1a
      Bez ohľadu na štandardnú úpravu ustanovenú v bode B.III prvom odseku prílohy V k nariadeniu (ES) č. 1234/2007 sa v Českej republike pri úprave jatočných tiel ošípaných pred určením hmotnosti a klasifikáciou nemusí odstrániť obličkový tuk. V prípade takejto úpravy sa zaznamenaná hmotnosť jatočného tela za tepla upraví na základe tohto vzorca:
      hmotnosť jatočného tela za tepla = 1,65651 + 0,96139 × hmotnosť jatočného tela za tepla s obličkovým tukom.“
   
   Článok 2
   Toto rozhodnutie je určené Českej republike.
   
      V Bruseli 20. decembra 2010
      
         
            Za Komisiu
         
         Dacian CIOLOŞ
         
            člen Komisie
         
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. EÚ L 1, 4.1.2005, s. 8.